Bosforo tiltas
41°02′42″ š. pl. 29°02′02″ r. ilg.﻿ / ﻿41.04500°š. pl. 29.03389°r. ilg.﻿ / 41.04500; 29.03389 Bosforo tiltas (turk. Boğaziçi Köprüsü) arba Pirmasis Bosforo tiltas (turk. Birinci Köprü) – kabamasis tiltas per Bosforo sąsiaurį Stambule, Turkijoje. Tiltas jungia europinę ir azijinę Stambulo dalis. Tilto ilgis 1510 m, plotis 39 m, tarpatramis 1074 m ilgio. Tilto važiuojamosios dalies aukštis virš jūros lygio yra 64 m, atramos virš važiuojamosios dalies yra iškilusios per 105 m. Tiltas pastatytas 1973 m. Tuo metu tai buvo ketvirtasis pagal ilgį kabamasis tiltas planetoje ir ilgiausias už JAV ribų.